rlitschk/wikidir huggingface dataset:
Heinrich Ernst Adolf Reese (* 2. März 1855 in Stood; † 24. Januar 1909 ok dor) weer en düütschen Broereebesitter un Politiker. Reese is 1855 in Stood boren un weer dor op dat Realgymnasium. He hett dat Handwark as Beerbroer praktisch in dat Geschäft von sien Vader in Stood lehrt un in de Broeree Falkenkrug in Deppelt. De theoreetschen Grundlagen hett he op de Lehmannsche Broereeschool in Worms kennenlehrt. Tosätzlich hett he en koopmännsche Lehr bi de Firma Reese Gebr. in Bodenwerder maakt. Siet 1891 weer he Mitbesitter un siet 1903 alleenigen Besitter von de Firma L. A. Reese. 1873/1874 hett he as Eenjohrig-Freewilligen bi dat Feldattillerie-Regiment Nr. 9 in Stood maakt un is 1876 Leutnant von de Reserve, 1890 Premierleutnant un 1898 Hauptmann von de Landwehr worrn. 1894 is he as Börgervörsteher wählt un 1900 as Senater in dat Magistraatskollegium von Stood beropen worrn. Von 1888 bet 1898 weer he Vörsitter von’n Stoder Kriegervereen un von 1898 af an Vörsitter von’n Ünnerelvschen Bezirk von’n Düütschen Kriegerbund. He weer Dreger von’n Roden Aadlerorden IV. Klass. Von November 1906 bet to sien Dood 1909 weer he för den Wahlkreis Hannover 18 (Stood, Geestmünn, Bremervöör, Oosterholt) Maat von’n Düütschen Rieksdag. He weer
De Swarttunnensand is en 582 Hektar groot Binneninsel un Naturschuulrebeed in de Ünnerelv. De Sand is 3500 Meter lang, bet to 400 Meter breed un höört to de Gemeen Drochters in’n neddersassischen Landkreis Stood. Op de annere Sied von dat Hauptfohrwater von de Elv liggt Pagensand, wat to Sleswig-Holsteen höört. Dat Naturschuulrebeed driggt dat Kennteken NSG LÜ 126 un is an’n 16. August 1985 ünner Schuul stellt worrn. Swarttunnensand weer bet 1968 en Slickbank vör Aaßlersand in de Ünnerelv un weer blots bi Leegwater dröög. As de Elv 1968/1969 von 12 op 13,5 Meter utbaggert worrn is (Elvverdepung), is de Slick op’n Swarttunnensand opspöölt worrn. 1969/1970 is de Sand tosätzlich mit Aaßlersand verbunnen worrn. Dat schull de Waterströöm in de Elv so ännern, dat de Elv de Fohrrinn sülvs freespöölt. Düsse Damm is aver noch in dat sülve Johr dör en Stormflood wegspöölt worrn. As de Elvverdepung toenn weer, hebbt se den Sand begröönt, ünner annern mit Loovbööm, dat de Sand nich so stöfft. He liggt op 0 bet 1 Meter över NN. Siet 1973 is jümmer von März bet Oktober en Vagelwart von’n Vereen Jordsand op Swarttunnensand. De Sand is vondaag Levensruum för allerhand Soorten Watervagels. Naturschuulrebeden in’n Landkreis
Dat Naturschuulrebeed Steenbeek is en 116 Hektar groot Naturschuulrebeed, dat langs den Beek Steenbeek in de Gemenen Stood un Deinst liggt. De Öörd Steenbeek un Hagen doot direkt an dat Naturschuulrebeed grenzen. Dat FFH-Rebeed is 98,1 Hektar groot. Dat Naturschuulrebeed driggt dat Kennteken NSG LÜ 261 un is an’n 2. Februar 2004 ünner Schuul stellt worrn. Dat eerste Stück von’n Steenbeek is nich schuult, eerst in’n Noorden von Helmst fangt dat Schuulrebeed an. Dat is dor nich wied af von dat Naturschuulrebeed Feerner Moor. Von dor an is de Loop von’n Steenbeek bet an de Münn in de Swing schuult. Utnahmen is blots de Steed, an de de Bahnlien Stood–Bremervöör över den Beek geiht. An de Swing grenzt dat Rebeed an dat Naturschuulrebeed Deinster Möhlenbeek. An de Münn gifft dat veel Eller- un Eschenholt, wieder rop op de Geest mehr Eken- un Böken- un Barkenbrookholt. Naturschuulrebeden in’n Landkreis Stood Allwöörner Butendiek/Brammersand | Aßlersand | Audaal un Blangendaals | Bossler Binnenelv un Groot Brack | Braken, Harslah, Kahl un Wild Moor | Butendiek Noordkeden | Deinster Möhlenbeek | Feerner Moor | Frankenmoor | Fredenbeker Möhlenbeek | Hahnöversand | Hoog Moor | In’n Tadel | Kuhlstückenmoor | Moor bi Remnah | Moor
Bruno Duge (* 12. Oktober 1884 in Willemshoben; † 3. Februar 1970 in Cuxhoben) weer en düütschen Politiker. Duge is 1884 as Söhn von Caroline Sophie Adelheid, borene Ahrens, un den Loots Friedrich Wilhelm Johann Duge in Willemshoben boren. Na de School in Geestmünn un dat Abitur 1904 an dat Realgymnasium Vesack hett Duge 1904 anfungen, Juristeree an de Universität Kiel to studeren. He hett dat Studium denn aver afbraken un lever Medizin an de Universitäten Heidelberg, Berlin, Rostock (inschreven an’n 5. Mai 1909; bet 29. Oktober 1910) un Bonn studeert. 1912 is he Assistent bi Max Nonne an dat Krankenhuus Eppendörp worrn un hett dor ok sien Dr. med. maakt. An’n 2. Januar 1914 hett Duge sik as Dokter in Cuxhoben dallaten. Sien Vader is dor 1907 Fischereeinspekter worrn. In’n Eersten Weltkrieg weer he von’n 1. August 1914 bet 18. Juni 1919 Soldaat un Militärdokter bi dat 76. Infanterie-Regiment. 1919/1920 is he dat eerste Maal Maat von de Börgervertredung von de Stadt Cuxhoben worrn. Duge weer 1945 Mitgrünner von de Cuxhobener FDP un von’n 27. November 1952 bet 31. Oktober 1966 Maat von’n Stadtraad. 1966 is he dor ut Öllersgrünn rutgahn. He weer Vörsitter von’n Sozialutschuss un Maat von’n
Heinz Diestel (* 29. April 1914; † 3. April 2012) weer en düütschen Politiker von de SPD. Diestel is 1914 boren. He weer von 1961 bet 1967 Maat von’n Stadtraad von Cuxhoben un von’n 11. Februar 1966 bet 5. Oktober 1967 Böverbörgermeester von de Stadt. Bet 4. Oktober 1967 weer he Direkter von de Seefischmarkt Cuxhoben GmbH. Diestel hett de Ämter as Direkter un Böverbörgermeester afgeven, nadem em vörhollen worrn is, dat he as Direkter von de Seefischmarkt Cuxhoben GmbH Kredite an en annere Sellschop vergeven harr, ahn dat de Opsichtsraad dor wat von weten hett. Toletzt is he aver freespraken worrn. http://www.cn-memoriam.de/danksagung/heinz-diestel/16181476 http://www.zeit.de/1967/41/die-im-trueben-fischen
Sully Prudhomme [syˈli pʀyˈdɔm] (eegentlich René François Armand Prudhomme; * 16. März 1839 in Paris; † 7. September 1907 in Châtenay-Malabry) weer en franzöösch Schriever. He weer de eerste Nobelpriesdräger för Literatur. Sien bekanntst Gedicht is Le Vase brisé (1865). Prudhomme is in Paris in en börgerlich kathoolsch Familie upwussen un hett an dat Lycée Bonaparte de Riepprüfung tonächst in' naturwetenschaplichen Twieg (baccalauréat scientifique) un denn in' oltspraaklich-literarisch Twieg (baccalauréat de lettres) maakt. Nah en körten Tätigkeit bi de upstreven Firma Schneider (de „franzöösch Krupp“) in Le Creusot geev he de Afsicht Ingenieur to wurrn up un hett en Jurastudium maakt. Dornah hett he, weer blots för en körten Tiet, as Afkaat in Paris arbeit. Wiel he all siet völ Johren Gedichte verfaaten dee, hett he sück mit Midden 20 ganz de Literatur un Philosophie widmet, wobi he de Welt vun de Technik un de Wetenschap mit de vun Geist un de Schönheit to verbinnen versöch. To pass keem hüm dorbi, dat he good wat an Vermögen arvt harr. Tonächst schreev Sully Prudhomme, as he sück nu as Schriever nömmen dee, kunstvull ziseleerte Gedichte in de ehrder köhlen Manier vun de Parnassiens, de he as begäng in Tietschriften drucken dee
Geslecht oder Slecht betekent Geslecht, ene Evene in de bioloogsche Systematik, Geslecht, en Reeg vun mitenanner verwandte Lüüd, Adelsgeslecht to’n Bispeel, Geslecht, bi’t Foortplanten dat Prinzip vun Mann un Fro oder Heken un Seken. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heinz Dabelow (* 4. Oktober 1922 in Stettin; † 5. März 2011 in Stood) weer en düütschen Politiker von de SPD. Dabelow is 1922 in Stettin boren un hett bi de Stettiner Oderwarken en Lehr as Schippboer maakt. In’n Tweten Weltkrieg weer he Soldaat. As Panzerfohrer is he an de Oostfront swoor verwunnt worrn un hett dor en Oog bi verloren. Na’n Krieg kunn he nich mehr in sien olen Beroop arbeiden. An’t Enn von dat Johr 1945 keem he na Stood. Dor hett sien Verloovte Charlotte leevt, nadem Stettin ünner poolsche Verwaltung fullen weer. De beiden hebbt een Johr later freet. Se sünd bet to ehren Dood an’n 15. Oktober 2006 tohoopbleven. He hett denn bi de Fabrik Gummi-Schmidt in Stood arbeidt, is dor Vörsitter von’n Bedrievsraad worrn un hett bi’n Wedderopbo von de Gewerkschaft hulpen. 1959 hett he bi de Phoenix-Gummiwarken in Horborg anfungen un weer dor siet de Johren 1960 ok wedder in’n Bedrievsraad. He is bet 1984 bi de Phoenix-Warken bleven. Von 1954 bet 1979 weer Dabelow Arbeidsrichter. Siet 1965 weer he Maat von’n Vörstand von de Verwaltungsstell von de IG Chemie, Poppeer, Keramik in Hamborg. 1964 is Dabelow dat eerste Maal in’n Stadtraad von Stood
De Stadt Bremerhoben hett en Reeg Lüüd dat Ehrenbörgerrecht geven. Deelwies hett Bremerhoben de Ehrenbörgers von siene Vörgängers Leh, Geestmünn un Wersermünn övernahmen. Alltohoop weren dat von 1885 bet vondaag (Stand 2017) 28 Lüüd. Dree Lüüd hebbt de Rechten wedder verloren. Dat gifft also noch 25 Ehrenbörgers. Düsse dree Lüüd sünd in de Tied von’n Natschonalsozialismus Ehrenbörgers von Wersermünn worrn un hebbt ehr Rechten dör Besluss von de Bremerhobener Stadtverorntenversammlung von’n 20. Juli 1949 wedder verloren: List von de Ehrenbörgers op bremerhaven.de (hoochdüütsch)
De Deutsche Real Estate AG is en Immobiliensellschop mit Sitt in Berlin, de an de Börs noteert is (ISIN DE0008055021). Dat Ünnernehmen kunzentreert sik op Büro-, Enkelthannels- un Logistikimmobilien in en Tall düütsche Städer. De Bilanzsumm liggt bi 334,9 Milljonen Euro (Stand 30. Juni 2014) un de Ümsatz bi 28,6 Milljonen Euro (Stand 2013). Dat Ünnernehmen hett 43 Mitarbeiders (Stand 30. Juni 2014) De meist 20.582.200 Aktien von de Sellschop warrt an de Frankförter Börs ünner de WKN 805502 hannelt. De Deutsche Real Estate AG is in’n CDAX un in’n DIMAX noteert. 78,98 % von de Aktien höllt de Summit Group, 5,75 % Klaus-Peter Schneidewind un noch wedder 5,75 % Clemens Vedder. 9,52 % von de Aktien sünd in Streihbesitt. Dat Ünnernehmen is an’n 24. November 1871 as Geestmünner Bank AG in Geestmünn grünnt un an’n 27. Dezember 1871 in dat Hannelsregister indragen worrn. To de Grünners hebbt ünner annern Rickmer Clasen Rickmers, Wilhelm Anton Riedemann un Johann Georg Wolde höört. To’n 1. Januar 1872 hett de Bank den Bedriev opnahmen. Noch in dat sülve Johr is de Bremerhobener Bank in Bremerhoben as Filiaal grünnt worrn. De Bank schull vör allen för de Schippfohrt un de Fischweertschop in de Havenöörd
Norine Karen „Rene“ Simpson Collins (* 14. Januar 1966 in Sarnia; † 17. Oktober 2013 in Chicago, USA) weer en kanaadsch Tennisspelerin. Bevör Simpson up de WTA-Tour antreeden dee, speel se NCAA-Tennis an de Texas Christian University. Hör best Ergevnis bi en Grand-Slam weer in’t Eenzel dat Recken vun de darte Runn 1989 bi de French Open. In’ Düppel weer se dorgegen spoodrieker. Hier reck se bi de US Open 1996 dat Veertelfinale un wunn up de WTA-Tour dree Turniere. Bi de Olympisch Sömmerspelen 1992 in Barcelona weer Simpson in’t Eenzel as ok in’t Düppel an den Start. In’ Fed Cup speel se för Kanada van 1988 bit 1998 un weer Teamchefin vun de Mannschap van 2001 bit 2010. Simpson weer mit Jason Collins verheiraadt. An’ 17. Oktober 2013 is se an de Folgen vun en Gehirntumor, an de se siet een Johr lieden dee, storven. WTA-Profil vun Rene Simpson (engelsch) Fed-Cup-Statistik vun Rene Collins (engelsch) René Simpson-Alter bi Sportsreference.com (engelsch) wtatennis.com: Tennis Canada Mourns Rene Simpson tenniscanada.com: Canadian Tennis Hall of Fame cbc.ca: Tennis world loses Canadian Rene Simpson to cancer
Dat Klinikum Bremerhoben is en Krankenhuus in Bremerhoben. Dreger is de Stadt Bremerhoben. Bet 2005 hett dat noch Zentralkrankenhuus Reinkenheid heten. Dat is mit 1700 Mitarbeiders un över 700 Bedden dat gröttste Krankenhuus in de Region. Dat Klinikum is Akademisch Lehrkrankenhuus von de Universität Göttingen. 2008 hett dat dat Gütesiegel „Energiesparendes Krankenhaus“ kregen. Geschäftsföhrers sünd Thomas Kruse un Edith Kramer. De städtschen Krankenhüüs Midd von 1882 un Leh von 1906 weren medizinsch good utrüst, weren aver von de Gebüüd un von’n Platz her nich mehr op’n Stand. De Krankenhüüs to saneren weer nich mehr weertschoplich. Dorüm is en neet Krankenhuus op de Reinkenheid an’n Rand von’n Bremerhobener Stadtdeel Schippdörperdamm boot worrn. An’n 10. November 1972 is de Grundsteen för dat Zentralkrankenhuus Reinkenheid (ZKH) leggt worrn un an’n 5. Juni 1974 weer dat Richtfest. An’n 28. Juni 1976 kunn dat Krankenhuus mit 13 Etaaschen denn apenmaken. De Kösten för dat Land Bremen un de Stadt Bremerhoben legen so bi 150 Milljonen Mark. Nee tokamen sünd för Bremerhoben de Neurologie, de Neurochirurgie, de Keferchirurgie un de Hämodialyse. 2019 is för 6,18 Milljonen Euro en Helikopter-Lannplattform nee boot worrn, de op een Ebene mit Noodopnahm un OP-Saals liggt. Vörher sünd de Helikopters op
Schippdörperdamm is en Stadtdeel von Bremerhoben in dat Land Bremen. De Naveröörd un -stadtdelen sünd Spaden in’n Noorden, Schippdörp in’n Oosten, Suurheid in’n Süden, Gröönhöben in’n Süüdwesten, de Börgerpark in’n Westen un Buschkämpen in’n Noordwesten. Gröönhöben un de Börgerpark höört to Geestmünn un Buschkämpen to Leh. Dat Rebeed von Schippdörperdamm hett fröher to dat Dörp Schippdörp tohöört. De Schippdörperdamm weer de Weg twüschen Schippdörp un Geestendörp. De eersten Siedlers langs den Damm hett dat 1780 geven. 1842 sünd dor noch mehr Lüüd hentagen un an’t Enn von dat 19. Johrhunnert sünd dor veel Hüüs boot worrn, von wegen dat Bremerhoben, Leh un Geestmünn temlich wussen sünd un dat Boland dor billig weer. De Oort hett as Deel von de Gemeen Schippdörp vör 1885 to dat Amt Leh tohöört. Na 1885 weer dat in’n Kreis Geestmünn. 1927 is Schippdörperdamm von de Gemeen Schippdörp in de Stadt Wersermünn wesselt, de kort vörher 1924 ut Leh un Geestmünn billt worrn is, un weer dor denn en Oortsdeel. Ut Wersermünn is 1947 Bremerhoben worrn. 1971 is ut den Oortsdeel Schippdörperdamm de Stadtdeel Schippdörperdamm worrn. Twüschen 1972 un 1976 is dat Zentralkrankenhuus Reinkenheid in Schippdörperdamm boot worrn. Twee Drüddel von’n Stadtdeel sünd ok vondaag noch
Dat Geslecht (latiensch Genus) is in de Biologie Deel vun de Systematik. En Geslecht hett een oder mehr Oorden vun Organismen. Elk Geslecht hett en latienschen Naam, de ut een Woort besteiht. All de Oorden in dat Geslecht hebbt denn en Naam, de ut den Naam vun dat Geslecht un en tweten Naam besteiht, de för de Oort tyypsch is. To’n Bispeel is Abies alba (de Wittdann) ene Oort in dat Geslecht Abies (Dannen). Wenn dat Geslecht blots ene Oort kennt, denn warrt dat Geslecht ok monotyypsch nöömt. De Geslechter sülvs staht wedder in Familien tohoop.
Dit is en Översicht över de Karkhööv in Bremerhoben. De Stadtdeel Schippdörperdamm hett fröher to de Gemeen Schippdörp höört un höört bet vondaag to dat Kaspel von de Martinskark in Schippdörp. De Doden warrt ok nu noch op’n Karkhoff von Schippdörp begraven. Ok de Doden ut Suurheid warrt dor begraven. De Zion-Kark in’n Stadtdeel Weddewarden hett ehren Karkhoff in Imßen, wat to Neddersassen höört. Disse beiden Karkhööv staht mit in de List von de Karkhööv in’n Landkreis Cuxhoben. De Dionysius-Kark, de Marienkark un de Dionysius-Kark harrn fröher ok Karkhööv, de direkt üm de Kark rüm legen. An de beiden Dionysius-Karken staht noch enkelte Graffsteen ut disse Tied, bi de Marienkark staht gorkeen mehr. Düsse Karkhööv sünd to’n gröttsten Deel rüümt un denn beboot worrn. Oort: Kluushoff, Leh Dreger: Stadt Bremerhoben Kark: Laag: 53° 34′ N, 8° 36′ O Adress: Karkhoffstraat, 27580 Bremerhoben Satzung: [1] Grött: Commons: Karkhoff Leh I De Karkhoff Leh I is 1823 anleggt worrn. De Karkhoff hett dree grote Gruften. Oort: Kluushoff, Leh Dreger: Stadt Bremerhoben Kark: Laag: 53° 34′ N, 8° 36′ O Adress: Apenrader Straat, 27580 Bremerhoben Satzung: [2] Grött: Commons: Karkhoff Leh II De Karkhoff Leh II is 1850 anleggt worrn. De Karkhoff hett
De Jungfischerschool in Bremerhoben hett von 1957 bet 1962 in’n Fischereehaven II bestahn un hett Hoogseefischers utbillt. In de Hoogseefischeree harr dat an’t Enn von de Johren 1950 en groten Mangel an Nawuss geven. Dorüm hett sik de Verband von de düütschen Hoogseefischereen, de in Bremerhoben seten hett, bi de Stadt Bremerhoben insett, dat dor en School grünnt warrt, de systemaatsch Hoogseefischers utbillen schull. De Stadtverwaltung hett tostimmt un en Schoolhuus mit Internat an’n Seediek in’n Noorden von de Luunplaat inricht. De Kösten von 610.000 Düütsche Mark hebbt sik de Stadt, de Bundsrepublik Düütschland, dat Land Bremen un de Reeders deelt. De Stadt hett toseggt, de Kösten för dat Ünnerhollen von dat Gebüüd, den Schoolbedriev un den Lohn för dat Lehr- un Hülpspersonal to dregen. De Reederverband schull dat Schoolinventar un de Köst von de Jungfischers betahlen. In en Lehrgang över dree Maand schullen de Jungfischers allens Nödige över Decksdeenst, Netten, Fischkunn un Landgang biböögt kriegen. In jeden Kurs över dree Maand weer Platz för 60 Schölers. De School kunn in’t Johr also 240 Schölers utbillen. De School weer aver to keen Tied utlast. 1961 harr se tiedwies mehr Lehrers as Schölers. De Reederverband hett sik ut de Finanzerung von
Lochside weer en Whisky-Brenneree in de Stadt Montrose, Angus, Schottland. Se is nich to verwesseln mit de Brenneree ünner glieken Naam, de twüschen 1830 un 1852 in Campbeltown bedreven worrn is. De Brenneree is Anfang vun’t 19. Johrhunnert as Broeree (Deuchars-Broeree) grünnt worrn. De is aver 1957 dicht maakt worrn. Dat glieke Johr hett Joseph Hobbs ut den Bedrief en Whiskybrenneree maakt. He hett toeerst en mehr as 20 m hoge Coffey Still inboen laten – en Anlaag, mit de man kostengünstig Grain Whisky produzeren künn. In de eersten johren vun de Destille weer dat dat eenzige Produkt vun Lochside. Later weern twee Groffbrennblasen (wash stills) un twee Fienbrennblasen (spirit stills) inboet, mit de denn ok Malt-Whisky herstellt warrn künn. 1973 is dat Ünnernehmen vun den spaanschen Kunzern Destilerias y Crianza del Whisky övernahmen worrn. 1992 weer de Destille dicht maakt un 1994 an Allied Domecq verköfft. Se ist dorna aver nich wedder apen maakt worrn. 1999 is toeerst dat anslatene Lagerhuus afreten worrn un 2005 denn de hele Anlaag. De Brenneree LOchside höör to dat schottische Whiskyrebeet Highlands un hett sien Water för de Produkschoon ut en Grundwatersood nahmen. För de Produkschoon vun Grain-Whisky weer en Coffey still in
Dat Gericht Delm weer en Patrimonialgericht un Verwaltungsrebeed in Bremen-Veern un in dat Königriek Hannover mit Seet in Obbens binnen de Landdrostie Stood. Dat Rebeed von dat Gericht höört vondaag to de Samtgemeen Obbens un de Gemenen Bliersdörp, Nottensdörp, Buxthu un Harsfeld. Gerichtsherrn weren toletzt de Familien von Düring, von Zesterfleth, von Schulte un von dem Bussche. Dat weren ünner annern de Goodsherrn von dat Good Wiegersen. De Goodsherrn von Good Wiegersen weren ok Gerichtsherrn von dat Gericht Jeem. In’n Noorden von dat Gericht legen dat Gericht Hornborg un dat Grevengericht Oolland, in’n Oosten de Stadt Buxthu, de Vaagdie Oold- un Neeklooster von dat Amt Harsfeld un dat Amt Mesborg in’n Süden dat Amt Zeven un in’n Westen de Rest von dat Amt Harsfeld (Stand 1848). Dat Gericht keem 1432 toeerst in de Oorkunnen vör. Dat hett to uppe deme delve heten. Dat kummt af von en oold Woord för Graven (kiek bi Delf) un hett de Laag von’n Gerichtsplatz betekent. In dat Vörer Register kummt üm 1500 al de Schrievwies upp dem delme vör. In disse öllste Tied hett de Familie von Borch de Gerichtsherrn stellt, de dat Gericht vörher von de Familie von Bliersdörp arvt hett. De von
De Distrikt Hamborg (oder Arrondissement Hamborg) weer as Distrikt en Verwaltungsrebeed in de Franzosentied (1811-1813). De Seet weer Hamborg. Ünnerpräfekt weer Alfred de Chastellux. Dat Rebeed hett vörher to de Fre’e Rieksstadt Hamborg un dat Hertogdom Bremen binnen dat Kurförstendom Hannover höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Dat Amt Willemsborg is denn to’n Kanton Willemsborg in’n Distrikt Horborg von dat Departement von de Nedderelv worrn. Man al to’n 1. Januar 1811 harr dat wedder en Enn. Dat Königriek Westfalen müss dat Rebeed direkt an dat Franzöösche Kaiserriek afgeven. Ok Hamborg is an Frankriek fullen. Ut Hamborg un Willemsborg is de Distrikt Hamborg billt worrn. De Distrikt Hamborg weer een von de veer Distrikte, ut de dat franzöösche Departement von de Elvmünnen tohoopsett weer. 1813/1814 sünd de Franzosen slahn un dat Rebeed befreet worrn. De Stadt Hamborg un dat Kurförstendom Hannover sünd denn wedder herstellt worrn un de ole Stand von vör 1810 weer wedder dor. De Distrikt harr 137.540 Inwahners un weer indeelt in negen Kantons.
Yukon betekent Yukon, Rebeet in Kanada, Yukon, Stroom in Kanada un de USA, de in de Beringsee münnt, Yukon, Oort in Arkansas, USA, Yukon, Oort in Missouri, USA, Yukon, Oort in Oklahoma, USA. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Distrikt Horborg (oder Arrondissement Horborg) weer as Distrikt en Verwaltungsrebeed in de Franzosentied (1810-1811). De Seet weer Horborg. Ünnerpräfekt von’n Distrikt Horborg weer Georg Erich Hüpeden. Dat Rebeed hett vörher to dat Förstendom Lümborg binnen dat Kurförstendom Hannover höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Distrikt Horborg een von de dree Distrikte in dat Departement von de Nedderelv. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Distrikt is oplööst worrn. Horborg sülvs is tohoop mit’n gröttsten Deel von’n Distrikt an’n Distrikt Lümborg in dat Departement von de Elvmünnen wesselt, de Kanton Willemsborg keem an’n Distrikt Hamborg un de Kantone Visselhöövd un Soltau sünd Deel von’n Kanton Wasra in’n Distrikt Neenborg von dat Departement von de Wersermünnen worrn. 1813/1814 sünd de Franzosen slahn un dat Rebeed befreet worrn. Dat Kurförstendom Hannover is denn wedder herstellt worrn un de ole Stand von vör 1810 weer wedder dor. Augsburger
De Distrikt Neenborg (oder Arrondissement Neenborg) weer as Distrikt en Verwaltungsrebeed in de Franzosentied (1810–1813). De Seet weer Neenborg. Ünnerpräfekt von’n Distrikt Neenborg weer Johann Christian Friedrich Eisendecher. Dat Rebeed hett vörher to dat Graafschoppen Hoya un Deefholt binnen dat Kurförstendom Hannover höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Distrikt Neenborg een von de dree Distrikte in dat Departement von de Aller. Dor hebbt 16 Kantons tohöört: Kanton Neenborg-Stadt Kanton Neenborg-Land Kanton Stolzenau Kanton Staarbarg Kanton Sulingen Kanton Ehrenburg Kanton Deefholt Kanton Lemförde Kanton Baarnstrup Kanton Harpstäe Kanton Bassen Kanton Neebrooksen Kanton Hoya Kanton Ooldbrooksen Kanton Rehburg Kanton Niestadt Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Grenzen von’n Distrikt hebbt sik dorbi ännert. Tokamen sünd de Kantons Visselhöövd un Soltau ut den oplöösten Distrikt Horborg von dat Departement von de Nedderelv. De Kantons Rehburg un Niestadt sünd in dat westfäälsche Departement von de Aller bleven un